विदेशमा बस्ने नेपालीले सिकेका ज्ञान, सीप, र प्रविधिको नेपाल सुहाँउदो प्रयोग कसरी गर्न सकिन्छ भन्ने विषयमा ठोस् निष्कर्ष निकाल्ने र सोही अनुसारको नीति निर्माणमा सरकारको ध्यानाकर्षण गराउने सम्मेलनको उद्धेश्य हो । नेपाल र विस्वमा अभ्यासमा रहेका विद्यमान नीतिहरुलाई नेपालको परिप्रेक्ष्यमा कसरी सान्दर्भिक बनाउने भन्नेमा सम्मेलनको जोड रहनेछ । देशले कल्पना गरेको ‘समृद्ध नेपाल’ निर्माणका खातिर दक्ष गैरआवासीय नेपालीहरुको पहिचान गर्दै उनीहरुको ज्ञान र सीपलाई कसरी सदुपयोग गर्न सकिन्छ भन्नेबारे पनि सम्मेलन केन्द्रित रहनेछ ।
